২০১২ সালের শেষ দিকে খালেদা জিয়ার সপ্তাহব্যাপী ভারত সফরকালে দেশটির নিরাপত্তা কাউন্সিলের প্রধান শিবশঙ্কর মেনন বাংলাদেশের জামায়াতে ইসলামীর সঙ্গে পাকিস্তানভিত্তিক বিভিন্ন জঙ্গি গোষ্ঠীর যোগাযোগ রয়েছে বলে জানান খালেদা জিয়াকে। এ বিষয়ে তাদের হাতে পর্যাপ্ত তথ্য-উপাত্ত রয়েছে বলেও জানান তিনি। জবাবে তখন খালেদা জিয়া বলেন, জঙ্গিদের সঙ্গে জামায়াতের কোনো সম্পৃক্ততা প্রমাণিত হলে তাদের সঙ্গে সম্পর্ক রাখার বিষয়টি পুনর্বিবেচনা করবেন তারা। অবশ্য সাক্ষাতের দুই বছর পার হলেও জামায়াতকে সঙ্গে নিয়েই জোট বহাল রেখেছে বিএনপি।